Príloha 2

Návrh na rozpracovanie 
základných opatrení jednotlivých operačných cieľov  Národnej stratégie na prevenciu a elimináciu násilia páchaného na ženách a v rodinách
a navrhovaná zodpovednosť podľa vecnej príslušnosti ministerstiev a ostatných ústredných orgánov štátnej správy, vedecko-výskumných a iných inštitúcií a organizácií 

 
I.    Oblasť trestnoprávneho a občianskoprávneho rámca násilia na ženách

Operačný cieľ 
Dosiahnuť efektívne využívanie existujúcej legislatívy v praxi a doplniť ju tak, aby vytvorila možnosti pre zabezpečenie dostatočnej ochrany žien a postih páchateľa 

 Zásadné opatrenia
1.	Motivovať a podporovať pregraduálne, postgraduálne a iné formy vzdelávania polície, prokurátorov a prokurátoriek, sudcov a sudkýň a advokátov a advokátiek v problematike násilia páchaného na ženách
Zodp:   MV SR,  GP SR, MS SR, MŠ SR v spolupráci s vysokými školami  
2.	Analyzovať vyšetrovacie metódy a navrhnúť efektívne opatrenia v zmysle vedenia vyšetrovania tak, aby boli ženy chránené pred viktimizáciou 
Zodp:    MV SR
3.	Monitorovať a vyhodnocovať využívanie platnej legislatívy s ohľadom na zefektívnenie možnosti poskytnutia ochrany ženám ktoré zažívajú násilie
Zodp:    MV SR
4.	Podieľať sa na zdokonaľovaní legislatívy s cieľom komplexne riešiť problematiku násilia páchaného na ženách 
Zodp:    MS SR, MPSVR SR, MV SR
5.	Vytvárať podmienky na zabezpečenie dôsledného trestno-právneho postihu páchateľov trestných činov násilia voči ženám a zabezpečiť potrebnú pozornosť a adekvátne zaobchádzanie so všetkými kriminálnymi skutkami násilia voči ženám
Zodp:    MS SR, MV SR

II.	Oblasť poskytovania pomoci ženám, ktoré zažili alebo zažívajú násilie

Operačný cieľ
	Zabezpečiť rýchlu a efektívnu pomoc všetkým ženám, ktoré sú vystavené násiliu alebo hrozbe násilia a to s ohľadom na špecifické potreby, ktoré z ich situácie vyplývajú.

Zásadné opatrenia
1.	Prioritne vytvoriť špecifické štandardy v oblasti služieb pre prácu so ženami - obeťami všetkých typov násilia páchaného na ženách
Zodp:   MPSVR SR
2.	zabezpečiť, aby všetci poskytovatelia pomoci ženám rozvinuli, resp. zlepšili vlastné, ako aj koordinované intervenčné postupy na zabezpečenie adekvátnej ochrany a pomoci
Zodp:   MPSVR SR, MV SR, MS SR, MZ SR
3.	legislatívne upraviť nové typy zariadení sociálnych služieb tak, aby boli zohľadnené diverzifikované potreby žien, ktoré sú vystavené násiliu alebo hrozbe násilia
Zodp:    MPSVR SR
4.	podporovať vytváranie špecializovanej siete krízových telefonických liniek pomoci, centier krízovej intervencie a poradenských služieb (právnych, psychologických, sociálnych)
Zodp:   MPSVR SR, MDPT SR v spolupráci s predsedami samosprávnych krajov
5.	vytvoriť podmienky pre šírenie informácií o možnostiach pomoci v prípadoch násilia páchaného na ženách; vypracovať informačné materiály pre ženy, ktoré by boli ľahko dostupné
 Zodp:    MPSVR SR,  MK SR,  MZ SR,  MV SR  v spolupráci s STV, Sro, médiami, mediálnymi radami atď.
6.	podporiť doplnenie systému pregraduálneho, postgraduálneho a iných foriem vzdelávania  všetkých zainteresovaných profesií o problematiku násilia páchaného na ženách
Zodp:   MPSVR SR, MŠ SR v spolupráci s vysokými školami, MZ SR, MV SR, GP SR, MS SR
7.	vytvoriť podmienky pre realizáciu špeciálnych výcvikov  pre zainteresované profesie, ktoré sa budú realizovať prostredníctvom expertov v spolupráci s MVO v rámci projektov a programov
Zodp:   MPSVR SR,   MZ SR, MV SR, MS SR, MŠ SR  
8.	podieľať sa na príprave a realizácii špeciálnych programov pre páchateľov násilia na ženách s cieľom znižovania výskytu násilia a ochrany žien pred násilím
Zodp:   MS SR, GP SR, MPSVR SR, MV SR
9.	Podporovať aktivity mimovládnych organizácií, ktoré pôsobia v oblasti eliminácie násilia páchaného na ženách a vytvárať podmienky pre rozširovanie týchto aktivít
Zodp:   prostredníctvom grantových programov: MPSVR SR,   MZ SR, MV SR, MŠ SR  

III.  Oblasť prevencie

Operačný cieľ
Predchádzať vzniku násilia a akejkoľvek situácie, ktorá prispieva k vzniku a tolerancii násilia. 

Zásadné opatrenia
1.	analyzovať a monitorovať výchovno-vzdelávacie postupy s ohľadom na výskyt rodovo necitlivého prístupu a šírenia rodových stereotypov,
Zodp:  MŠ SR
2.	v spolupráci s MVO a na základe príkladov osvedčených postupov zo zahraničia navrhnúť modelové postupy práce s deťmi a mladými ľuďmi  zamerané na dosahovanie rodovej rovnosti v škole,
Zodp:   MŠ SR
3.	monitorovať pedagogické dokumenty a didaktické materiály s ohľadom na výskyt rodových stereotypov a ich elimináciu,
Zodp:   MŠ SR
4.	aplikovať rodovo citlivý prístup vo všetkých fázach prípravy, tvorby a realizácie osnov a vzdelávacích štandardov, učebníc, metodických príručiek a pod., hlavne pokiaľ ide o vyvarovanie sa šírenia a podpory rodových stereotypov v nich,
Zodp:   MŠ SR v spolupráci s MPSVR SR a MVO

5.	eliminovať rodovo necitlivý prístup a šírenie rodových stereotypov z oblasti inštitucionalizovaného školstva na všetkých druhoch a stupňoch škôl od materských škôl až po vysoké školy,
Zodp:   MŠ SR
6.	zohľadniť potrebu vzdelávania o ľudských právach žien a násilí páchanom na ženách pri tvorbe osnov a vzdelávacích štandardov vrátane násilie na ženách v intímnych vzťahoch, obchodovania so ženami, rovnosti príležitostí žien a mužov a pod.,
Zodp: MŠ SR
7.	navrhnúť a podporovať zakomponovanie rodovo citlivej výchovy do študijných programov vysokých škôl pripravujúcich učiteľky a učiteľov, vychovávateľky a vychovávateľov,
Zodp:   MŠ SR v spolupráci s príslušnými vysokými školami a ďalšími inštitúciami  
8.	vytvoriť podmienky pre vznik koordinačného centra pre prevenciu a elimináciu násilia páchaného na ženách na národnej a regionálnej úrovni, ktoré by zhromažďovalo, posudzovalo a spracovávalo existujúce informácie a vydávalo súhrnné informačné materiály,
Zodp:   MPSVR SR, ÚV SR, MV SR, 
9.	motivovať médiá k účasti na rozvíjaní princípov nulovej tolerancie k násiliu a rodovej rovnosti a k participácii na mediálnych informačných kampaniach v tejto oblasti, 
Zodp:   MK SR
10.	motivovať mediálne rady (tlačovú, rozhlasovú,  televíznu, pre reklamu) a organizácie, ktoré sa podieľajú na produkovaní mediálnych výpovedí, aby implementovali vlastné postupy a stratégie na podporu nulovej tolerancie voči násiliu páchanom na ženách a na podporu rodovej rovnosti, napr. vytvorením a/alebo doplnením profesijných smerníc a etických kódexov o tieto princípy,
Zodp:   MK SR
11.	motivovať médiá, aby do programových štruktúr zahŕňali programy, ktoré by obsahovali objektívne informácie o násilí páchanom na ženách; verejnoprávne médiá by mali mať záväzok prezentovať rovnoprávnosť žien a mužov,
Zodp:   MK SR
12.	podporovať rozšírenie monitoringu médií o monitoring v rodovej oblasti vrátane spôsobov prezentácie násilia páchaného na ženách a/alebo zvážiť vytvorenie špecifického monitorovacieho a analytického centra  pre danú oblasť,
Zodp:   MK SR
13.	iniciovať účinnú spoluprácu a rozvíjať konzultačné procesy medzi médiami a mimovládnymi organizáciami, ako aj ďalšími expertami a expertkami, ktorí/é pracujú v oblasti rovnosti príležitostí žien a mužov,
Zodp:   MK SR, MPSVR SR v spolupráci s MVO
14.	iniciovať vzdelávacie aktivity v oblasti rodovej rovnosti a rodovo podmieneného násilia pre profesionálov a profesionálky, ktorí pracujú v mediálnej a marketingovej komunikácii,
Zodp:   MK SR, MPSVR SR
15.	motivovať vysoké školy, ktoré sa podieľajú na pregraduálnom vzdelávaní profesionálov a profesionálok v oblasti mediálnej a marketingovej komunikácii, aby doplnili vzdelávacie štandardy o oblasť rodovo citlivého prístupu v mediálnej práci.
Zodp:   MŠ SR v spolupráci s príslušnými vysokými školami  
IV.   Oblasť výskumu násilia páchaného na ženách

Operačný cieľ
Vytvoriť dostatočnú poznatkovú bázu o rôznych aspektoch násilia páchaného na ženách
 
Zásadné opatrenia
1.	zabezpečiť analýzu a vyhodnotenie existujúceho systému štatistického výkazníctva   s cieľom identifikovať prázdne miesta a nedostatky,
         Zodp:  ŠÚ SR,  MV SR,
2.	zdokonaliť a doplniť systém evidencie za všetky relevantné oblasti,
	Zodp:   MV SR, MS SR, MPSVR SR, MZ SR, ŠÚ SR
3.	vytvoriť systém súhrnného spracovania štatistických údajov a zabezpečiť pravidelné   publikovanie štatistických údajov o násilí páchanom na ženách, 
	Zodp:   ŠÚ SR
4.	zabezpečiť možnosti výskumu násilia páchaného na ženách v rámci existujúcich výskumných programov SR alebo zaraďovať požiadavky na takýto výskum v rámci rezortných výskumných pracovísk,
         Zodp:   MŠ SR, MPSVR SR, MK SR, MV SR
5.	vytvoriť podmienky pre zapojenie SR do rozvojových programov EÚ podporujúcich výskum násilia páchaného na ženách,
          Zodp:   MZV SR, MPSVR SR,  MS SR, ÚV SR
6.	vytvárať predpoklady na kooperáciu a výmenu informácií a príkladov dobrej praxe medzi výskumnou sférou a praxou.
         Zodp:   MŠ SR,  MPSVR SR, MV SR, MK SR, MZ SR, MS SR
7.	adaptovať na podmienky SR súbor spoločných indikátorov EÚ na monitorovanie zavádzania a uskutočňovania politík a aktivít zameraných na potieranie násilia páchaného na ženách.
Zodp:   MPSVR SR, MV SR